cyanic-selkie/wikianc huggingface dataset:
குட்டி புக்கும் தீவு
புலாவ் அணாக் புக்கும் என்பது சிங்கபூரின் தெற்கே 0.2 ஹெக்டேர் நிலப்பரப்பில் இருக்கும் ஒரு சிறிய தீவாகும். இது ஒரு இயற்கையான தீவாகும்.புலாவ் புக்கும் மற்றும் புலாவ் புக்கும் கேசில் ஆகிய இரண்டு தீவுகளுக்கும் இடையே இந்த சிறிய தீவு உள்ளது.
பெயர்க்காரணம்
மலாய் மொழியில் அணாக் என்றால் குழந்தை என்று பொருள். புலாவ் புக்கும் இந்த தீவின் அருகில் இருந்த காரணத்தால் இந்த தீவு புக்கும் தீவின் குழந்தை என்னும் அர்த்தத்தில் அணாக் புக்கும்' என்று அழைக்கப்படுகிறது.
வெளி இணைப்புகள்
பகுப்பு: சிங்கப்பூர் தீவுகள்
சடாப் கபீர்
சடாப் கபீர் (Shadab Kabir, பிறப்பு: நவம்பர் 12 1977), பாக்கித்தானியத் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 இலிருந்து 2002 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
கோலா தகான்
கோலா தகான் (ஆங்கிலம்: Kuala Tahan; மலாய்: Kuala Tahan; சீனம்: 瓜拉大汉), மலேசியா, பகாங் மாநிலத்தின் ஜெராண்டுட் மாவட்டத்தில் உள்ள ஒரு சிறிய நகரம் ஆகும். இந்த நகரம், மலேசியாவில் புகழ்பெற்ற தாமான் நெகாரா தேசிய வனப்பூங்காவின் நுழைவாயிலாக விளங்குகிறது. தகான் ஆறு, தெம்பிலிங் ஆறு ஆகிய இரு ஆறுகளும் சங்கமிக்கும் இடத்தில் அமைந்து உள்ளது.
இந்த நகரம் கோலாலம்பூர் தலைநகரில் இருந்து 241 கி.மீ. தொலைவில் உள்ளது. பகாங் மாநிலத்தின் தலைநகரான குவாந்தான் நகரில் இருந்து 232 கி.மீ. தொலைவில் உள்ளது. காராக் நெடுஞ்சாலை வழியாக, மெந்தகாப் நகருக்கு வந்த பின்னர், ஜெராண்டுட் நகருக்குச் சென்று, அங்கு இருந்து கோலா தகான் நகருக்குச் செல்லலாம். கோலா தகான் நகருக்கு மிக அருகாமையில்தான் தாமான் நெகாரா தேசிய வனப்பூங்கா அமைந்து உள்ளது.
பொது
தாமான் நெகாரா தேசிய வனப்பூங்காவிற்கு, இந்த நகரைக் கடந்துதான் செல்ல வேண்டும். இதுதான் அந்த வனப்பூங்காவிற்கு நுழைவாயிலாகவும் அமைகின்றது. ஜெராண்டுட் நகருக்கு அருகில் இருக்கும் தெம்பிலிங் ஆறு வழியாக கோலா தகானை அடையலாம். படகுப் பயணங்கள் உள்ளன. இரண்டரை மணி நேரம் பிடிக்கும்.
கோலா தகான் நகரம் ஜெராண்டுட் நகரில் இருந்து 76 கி.மீ. தொலைவில் இருக்கிறது. சாலை வழியாகச் சென்றால் ஒன்றரை மணி நேரம் பிடிக்கும். இரவு நேரங்களில் படகுப் பயணங்கள் நடைபெறுவது இல்லை.
வரலாறு
கோலா தகான் நகருக்கு அருகில் கம்போங் தெரிசிக் (மலாய்: Kg Teresik), கம்போங் பெலேபார் (மலாய்: Kg Belebar), கம்போங் தெக்கா (மலாய்: Kg Tekah), கம்போங் பாடாங் (மலாய்: Kg Padang), கம்போங் தூயிட், கம்போங் செபேராங் ஆகிய கிராமங்கள் உள்ளன. கம்போங் என்றால் மலாய் மொழியில் கிராமம் என்று பொருள்படும். மலேசியாவில் உள்ள கிராமங்களை, கம்போங் என்றுதான் அழைக்கிறார்கள்.
சுற்றுலாத் துறை
உலகின் பல பாகங்களில் இருந்தும் சுற்றுலாப் பயணிகள் இங்கு வருகை தருகின்றனர். இருபத்து நான்கு மணி நேரமும் மக்கள் நடமாட்டம் இருந்து கொண்டே இருக்கும். இந்த நகரில் வாழும் மக்கள் பெரும்பாலும் மலாய்க்காரர்கள் ஆவர். இவர்கள் சுற்றுலாத் துறையில் தீவிரமாக ஈடுபாடு காட்டி வருகின்றனர். சீனர்களும், இந்தியர்களும் சிறு கடை வியாபாரத்தில் ஈடுபட்டுள்ளனர்.
தவிர, நகரைச் சுற்றி நிறைய சிறு சிறு ரப்பர் தோட்டங்கள் உள்ளன. மத்திய கூட்டரசு அரசாங்கம் பெல்க்ரா, ரிஸ்டா எனும் ரப்பர், எண்ணெய்ப்பனை நடவுத் திட்டங்களையும் அறிமுகம் செய்துள்ளது. கணிசமான அளவிற்கு ரப்பர் உற்பத்தியும் செய்யப் படுகின்றது. நெல் விவசாயமும் நடைபெறுகின்றது.
மேற்கோள்கள்
பகுப்பு:மலேசிய நகரங்கள் பகுப்பு:பகாங் நகரங்கள் பகுப்பு:பகாங்
வெண்பாறைத் தீவு
பெத்ரா ப்ரான்கா தீவு சிங்கப்பூர் நாட்டின் கிழக்கே, தென் சீனக்கடலில் தெரியும் ஒரு சிறு பாரயாகும். கடல் மட்டம் உயர்ந்த காலத்தில் சிறியதாகவும், கடல் மட்டம் குறைந்த காலத்தில் சுமார் 137 மீட்டர் அளவில் இருக்கும். பல ஆண்டுகளாக சிங்கபூர் மற்றும் மலேசிய ஆகிய இரு நாடுகளும் கூறிவந்த இந்த தீவு, சிங்கப்பூருக்கே சொந்தம் என்று பன்னாட்டு நீதிமன்றத்தில் அறிவிக்கப்பட்டது.
பெயர்க் காரணம்== பல ஆண்டுகளாக மீனவர்களுக்கு கடல் வணிகர்களுக்கும் தெரிந்துள்ள இந்த தீவு, அதன் மேல் படிந்துள்ள வெள்ளை நிற பறவை எச்சத்தின் காரணமாக, போர்த்திகீசிய மொழியில் வெண் பாறை என்று பொருள் தரும் பெத்ரா ப்லான்கா என்று அழைக்கப் பட்டது. மலாய் மொழியிலும் இதே பொருள் தரும் பாத்து புதெஹ் அல்லது புலாவ் பாத்து புதெஹ் என்று அழைக்கப் படுகிறது.
உரிமை பிரச்சனை
சிங்கப்பூர், மலேசியா ஆகிய இரு நாடுகளுக்கும் பிரச்சனைக்குரிய இடமாக இந்த தீவு இருந்து வந்தது. பிரித்தானிய ஆட்சிகாலத்தில் ஒன்றாக இருந்த இந்த இருநாடுகளும் இதைப்பற்றி கண்டுகொள்ளாத நிலையில் சிங்கபூரின் சுதந்திரத்திர்க்கு பின்னர், இத்தீவு பிரச்சனைக்குரிய இடமாக ஆனது. டிசெம்பர் 21,1979 அன்று மலேசியா வெளியிட்ட வரைபடத்தில் இந்த தீவை அதன் இடமாக காட்டியது. அன்று தொடங்கி 29 ஆண்டுகள் இந்த பிரச்சனை நடந்து வந்தது. பல முறை பேச்சு வார்த்தை நடத்தி அதில் தோற்றுப்போன பின்னர் 1993ஆம் ஆண்டு இந்த விவகாரம் பன்னாட்டு நீதிமன்றத்திற்கு எடுத்து செல்லப்பட்டது. பல கட்ட விசாரணைக்கு பின்னர், பல விதமான ஆதாரங்களை ஆராய்ந்த பின்னர், 2008, 23 மே அன்று, இந்த தீவு சிங்கப்போருக்கே சொந்தம் என்று தீர்ப்பானது.
ஹார்ச்பர்க் கலங்கரை விளக்கம்
கிழக்கிந்திய கம்பெனியின், மாலுமியான ஜேம்ஸ் ஹார்ச்பர்க், என்பவரின் நினைவாக 1836 ஆம் ஆண்டு இங்கு ஒரு கலங்கரை விளக்கம் கட்டப்பட்டது.
தற்போதைய நிலை
இந்த வரலாற்று முக்கியத்துவம் வாய்ந்த தீர்ப்பிற்கு பின்னர், இந்த தீவை சுற்றி உள்ள கடல் எல்லைகளை குறிக்க இருநாடுகளும் இணைந்து ஒரு குழுவை 3 சூன் 2008 அன்று நியமித்து உள்ளது. இந்தக்குழு கடல் மட்டத்தில் இருந்து இந்த நிலப்பரப்பை ஆய்வு மேற்கொண்டு அதை பற்றிய அறிக்கை அளித்த பின்னர் இந்த தீவு பற்றி விவகாரங்கள் ஒரு முடிநிர்க்கு வரும் என்று எதிர்பார்க்கப்படுகிறது.
பரமார்த்த தரிசன உரை
பரமார்த்த தரிசனம் என்னும் நூலுக்கு நூல் தோன்றிய 13 ஆம் நூற்றாண்டில் தோன்றிய பழைய உரை நூல் ஒன்று உண்டு. இதுவே பரமார்த்த தரிசன உரை. இந்த உரையின் ஆசிரியர் இன்னார் எனத் தெரியவில்லை.
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
மின்மினி (சிற்றிதழ்)
தமிழகத்திலிருந்து வெளிவரும் பல சிற்றிதழ்களில் மின்மினி இதழும் ஒன்று. சென்னையில் இருந்து வெளியாகும் இந்த இதழின் ஆசிரியராக “கன்னிக்கோவில் இராஜா” என்பவர் இருந்து வருகிறார். ஹைக்கூ எனப்படும் குறுங்கவிதைகளை முதன்மை உள்ளடக்கமாகக் கொண்டு இந்த இதழ் இரு மாதங்களுக்கு ஒரு முறை வெளியிடப்பட்டு வருகிறது.
பகுப்பு:தமிழ்நாட்டுச் சிற்றிதழ்கள்
கீழசங்கரன்குழி காளியாண்டபெருமாள் கோயில்
கீழசங்கரன்குழி காளியாண்டபெருமாள் கோயில் தமிழ்நாட்டில் கன்னியாகுமரி மாவட்டம், கீழசங்கரன்குழி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
20,000 லீக்ஸ் அண்டெர் த சீ (1954 திரைப்படம்)
20,000 லீக்ஸ் அண்டெர் த சீ (20,000 Leagues Under the Sea) திரைப்படம் 1870 களில் வெளியிடப்பட்ட ஜூல்ஸ் வெர்னியின் நாவலின் தழுவலிலிருந்து வெளிவந்த திரைப்படங்களின் சிறப்பான வரவேற்பைப் பெற்ற திரைப்படமாகும்.
கதை
1868 களில் கடலின் நடுவில் இராட்சத மிருகமொன்று அலைவதாகக் கேள்விப்படும் ஆசிரியரான பியெரி அரோனாக்ஸ் மற்றும் அவரது உதவியாளரான கொன்சீலும் என்ன நடக்கின்றது என்பதைப் பற்றித் தெரிந்து கொள்வதற்காக அமெரிக்க அரசின் உதவியுடன் சைகோன் என்றழைக்கப்பட்ட பகுதிக்குச் செல்கின்றனர். அங்கு செல்லும் பொழுது இராட்சத விலங்கு ஒன்று அவர்களது படகினைத் தாக்குவதை உணர்கின்றனர். பின்னர் அது ராட்சத மிருகமல்லவெனவும் அது மனிதால் செய்யப்பட்ட இராட்சத மிருகம் போன்ற அமைப்பைக் கொண்ட போர்க்கப்பல் எனவும் புரிந்து கொள்கின்றனர். அக்கப்பலைத் தலைமை தாங்கிய கப்பல் படைத் தளபதி நீமொ அவர்களை பணயக் கைதிகளாக பிடித்து அவனது கண்டுபிடிப்பான அக்கப்பலுக்குள் அழைத்துச் செல்கின்றான். மேலும் அரோனாக்ஸிடம் தனது இந்தக் கண்டுபிடிப்பின் காரணம் ஏனெனில் அண்டை நாடுகள் பல மக்களை அழிப்பதற்காக வெடி மருந்துகளை ஏற்றிக்கொண்டு செல்வதைத் தடுப்பதற்காகவே தனது இந்தத் திட்டம் எனவும் அவ்வாறு ஏற்றிச் செல்லும் கப்பல்களை தனது புதிய கண்டுபிடிப்பான இக்கப்பல் மூலம் மோதி அழிப்பதே தனது லட்சியம் எனவும் கூறுகின்றார். பின்னடைவில் அவரது கப்பல் ஒரு ராட்சத கணவாயால் தாக்கப்படவே மூழ்கின்றது. அவர் அக்கப்பலிலேயே மாண்டு கொள்கின்றார். மேலும் அரோனாக்ஸ் மற்றும் அவருடன் கைதிகளாக்கப்பட்ட இருவரும் அங்கிருந்து தப்பிச் செல்கின்றனர்.
வெளியிணைப்பு
20,000 லீக்ஸ் அண்டெர் த சீ
20,000 லீக்ஸ் அண்டெர் த சீ திரைப்படம்
பகுப்பு:ஆங்கிலத் திரைப்படங்கள் பகுப்பு:1954 திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:அமெரிக்கத் திரைப்படங்கள்
மோசிங்கோ குறைத்தல் வினை
மோசிங்கோ குறைத்தல் வினை ( Mozingo Reduction ) என்ற கரிமவேதியல் வினை மோசிங்கோ வினை அல்லது தையோகீட்டால் குறைத்தல் வினை என்றும் அழைக்கப்படுகிறது. இவ்வினையில் ஒரு கீட்டோன் அல்லது ஆல்டிகைடு முழுமையாக ஒடுக்கமடைந்து அவற்றோடு தொடர்புடைய ஆல்கேனாக மாற்றமடைகிறது. இவ்வினை நிகழ்வை பின்வரும் சமன்பாடு விளக்குகிறது:
முதலில் கீட்டோனுடன் ஒரு பொருத்தமான தையோல் சேர்ந்து  தையோகீட்டால் உருவாகிறது. பின்னர் இது ரானே நிக்கல் வினையூக்கியின் உதவியால் ஐதரசனேற்றம் செய்யப்பட்டு ஆல்கேனாகிறது. இம்முறை வலிமையான அமில கிளெமென்சன் அல்லது வலிமையான கார உல்ப் கிச்னர் குறைத்தல் வினைகளைக் காட்டிலும் மிதமானது ஆகும். இவ்வினைகளில் பங்கேற்கும் அமில காரங்கள் கரிம மூலக்கூறில் இடம்பெற்றுள்ள செயல்படு தொகுதிகளின் செயல்பாட்டை இடையூறு செய்யலாம்
முப்பீனைல்போரேன்
முப்பீனைல்போரேன் (Triphenylborane) C18H15B என்ற மூலக்கூற்று வாய்ப்பாட்டால் விவரிக்கப்படுகிறது. பொதுவாக BPh3 என்ற சுருக்க வாய்ப்பாட்டால் எழுதப்படுகிறது. இங்குள்ள Ph3 என்பது பீனைல் குழுவான C6H5- என்பதை குறிக்கிறது. கட்டமைப்பு ரீதியாக  B(C6H5)3  என்றும் எழுதி இதை விளக்கலாம். வெள்ளை நிறங்கொண்டு படிகவடிவத் திண்மமாக முப்பீனைல்போரேன் காணப்படுகிறது. காற்று மற்றும் ஈரப்பத உணரியான இது மெதுவாக பென்சீன் மற்றும் முப்பீனைல்போராக்சினாக உருவாகிறது. அரோமாட்டிக் கரைப்பான்களில் முப்பீனைல் போரேன் கரைகிறது.
கட்டமைப்பு
முப்பீனைல் போரேனின் உள்ளகமான BC3, முக்கோண சமதளக் கட்டமைப்பில் உள்ளது. இந்த உள்ளகத் தளத்திலிருந்து பீனைல் குழுக்கள் 30 பாகை கோணத்தில் சுழற்றப்பட்டுள்ளன.
முப்பினைல்போரேனும் பெர்புளோரோமுப்பீனைல் போரேனும் கட்டமைப்பு ரீதியாக ஒத்த சேர்மங்களாக இருந்தாலும் இவற்றின் இலூயிசு அமிலத்தன்மை ஒத்ததாக இல்லை. BPh3 வலிமையற்ற இலூயிசு அமிலமாகவும் அதேசமயம் B(C6F5)3 வலிமையான இலூயிசு அமிலமாகவும் உள்ளன. புளோரின் அணுக்களின் எலக்ட்ரான் கவர்திறன் காரணமாக இந்த வேறுபாடு நிகழ்கிறது. BF3 மற்றும் BCl3. போன்றவை பிற போரான் இலூயிசு அமிலங்களாகும்.
தயாரிப்பு
முப்பீனைல் போரேன் முதன்முதலில் 1922 ஆம் ஆண்டில் தயாரிக்கப்பட்டது. இது பொதுவாக போரான் முப்புளோரைடு ஈரீத்தைல் ஈத்தரேட்டுடன் பீனைல் மக்னீசியம் புரோமைடு என்ற கிரிக்கனார்டு வினையாக்கியைச் சேர்த்து தயாரிக்கப்படுகிறது.
மும்மெத்திலமோனியம்டெட்ராபீனைல்போரேட்டை வெப்பச் சிதைவுக்கு உட்படுத்தி சிறிய அளவுகளிலும் மும்மெத்தில் போரேன் தயாரிக்கப்படுகிறது.
பயன்கள்
டு பாண்டு முறையில் பெருமளவில் உற்பத்தி செய்யப்படும் முப்பீனைல் போரேனை, பியூட்டாடையீனை ஐதரோசயனேற்ற வினையீன் மூலம் நைலான் இடைநிலையான அடிபோநைட்ரைலை உருவாக்க பயன்படுத்துகிறார்கள்.
டு பாண்டு முறை என்பது சோடியம் உலோகம், அரைல் ஆலைடான குளோரோ பென்சீன், இரண்டாம்நிலை ஆல்கைல்போரேட்டு எசுத்தர் ஆகியவற்றை வினைப்படுத்தி முப்பீனைல் போரேனை பெருமளவில் உற்பத்தி செய்யும் முறையாகும். பிரிடின்-முப்பீனைல்போரேன் போன்ற மூவரைல்போரேன் அமீன் அணைவுச் சேர்மங்களைத் தயாரிக்கப் பயன்படுகிறது. அரைலிக் எசுத்தர்களின் பலபடியாக்கல் வினையில் இந்த அணைவுச் சேர்மங்கள் வினையூக்கியாகச் செயற்படுகின்றன.
மேற்கோள்கள்
<References/>
பகுப்பு:பீனைல் சேர்மங்கள் பகுப்பு:கரிமபோரேன்கள்
மூக்கனூர் மார்க்கசகாயசாமி கோயில்
மூக்கனூர் மார்க்கசகாயசாமி கோயில் தமிழ்நாட்டில் தர்மபுரி மாவட்டம், மூக்கனூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஓ. வெ. விஜயன் இலக்கிய விருது
'''ஓ. வெ. விஜயன் இலக்கிய விருது (O. V. Vijayan Literary Award) அல்லது ஓ. வெ. விஜயன் சாகித்திய புரஸ்காரம்''' என்பது ஐதராபாத்தில் உள்ள நவீன சம்ஸ்காரிகா கலா கேந்திரம், சிக்கந்தராபாத்தில் தனது கடைசி நாட்களைக் கழித்த மலையாள நாவலாசிரியரும் கேலிச் சித்திர ஓவியருமான ஓ. வே. விஜயனின் நினைவாக நிறுவப்பட்ட விருதாகும். இந்த விருது 50,001 ரொக்கப் பணமும், கானாயி குஞ்ஞிராமனின் நினைவுப் பரிசு மற்றும் பாராட்டுப் பத்திரம் ஆகியவற்றைக் கொண்டுள்ளது. இந்த விருது ஒவ்வொரு வருடமும் மலையாள மொழியின் சிறந்த புத்தகத்திற்கு வழங்கப்படுகிறது.
ஊர்வன
ஊர்வன (Reptile) என்பவை முதுகெலும்பி வகையைச் சேர்ந்த விலங்குகள் ஆகும். இவை குளிர் இரத்தம் கொண்டவை. இவை முட்டையிட்டுக் குஞ்சு பொரிப்பவை. தங்கள் வயிற்றைப் பயன்படுத்தி தரையில் ஊர்ந்து செல்பவை. பெரும்பாலானவை கால்களைக் கொண்டுள்ளன. ஆனால் பாம்புகள் கால்கள் அற்றவை.
ஆமை
ஆமைகள் அல்லது நில ஆமைகள் (Tortoises) என்பவை தெசுடுடினிடே (Testudinidae) என்னும் குடும்பத்தைச் சார்ந்த நிலத்தில் வாழும் ஊர்வன உயிரினமாகும். நில ஆமைகளின் மேலோடு அவற்றை ஒத்த கடல்வாழ் இனங்களைப் போல இரை தின்னிகளிடமிருந்து அவற்றைப் பாதுகாக்கிறது. ஓட்டின் மேல் பாகம் பரிசைமூடியாகவும் கீழ் பாகம் மார்புப்பரிசமாகவும் விளங்குகிறது. இந்த இரண்டும் ஒரு பாலத்தின் மூலம் இணைந்துள்ளன. ஆமை அகவங்கூடு மற்றும் வெளிவங்கூடு இரண்டும் உடையது. ஆமைகளின் அளவானது சில சென்டிமீட்டரில் இருந்து இரண்டு மீட்டர் வரை வேறுபடுகிறது. தம்மைச் சூழ்ந்துள்ள வெப்ப நிலைகளைப் பொறுத்து ஆமைகள் பகலில் நடமாடும் விலங்குகளாகவும் மங்கிய ஒளியில் நடமாடுவதாகவும் இருக்கின்றன. ஆமை பொதுவாகத் தனிமையை விரும்பக்கூடிய உயிரினமாகும்.
பாம்பு
பாம்பு ஊர்வன வகையைச் சேர்ந்த ஒரு விலங்கு ஆகும். முதுகெலும்புள்ள நீளமான உடலும் சிறு தலையும் கொண்ட விலங்கு. இவை கால்கள் அற்றவை ஆனாலும் உடலால் நிலத்தை உந்தி வேகமாக நகரவல்லவை. சில பாம்புகள் நீரிலும் நன்றாக நகரவல்லவை. பாம்பு வகையில் 2,700க்கும் அதிகமான வகைகள் உண்டு. சில பாம்புகளே நச்சுப்பாம்புகள். நூற்றில் ஒரு விழுக்காடுக்கும் குறைவானவையே நச்சுப்பாம்புகள் (< 1% ). இந்தியாவிலுள்ள நல்ல பாம்பு (நாகப்பாம்பு), கட்டுவிரியன் போன்றவை நச்சுப்பாம்புகள். இவ்வகை நச்சுப் பாம்புகள் தம்மைக் காப்பாற்றிக்கொள்ள எதிரி விலங்குளைப் பற்களால் கவ்விக் கடிக்கையிலே பாம்பின் பல்லுக்குப் பின்னே உள்ள நச்சுப்பையில் இருந்து நச்சுப்பொருளை எதிரி விலங்கின் உடலுள்ளே செலுத்துகின்றது. கடிபட்ட விலங்கு விரைவில் இறக்க நேரிடும்.
முதலை
முதலை ஊர்வன இனத்தைச் சேர்ந்த ஒரு விலங்கு ஆகும். இது நீரிலும், நிலத்திலும் வாழ வல்லது. இது நான்கு கால்களையும் வலுவான வாலினையும் கொண்டது. ஆப்பிரிக்கா, ஆசியா, அமெரிக்கா, ஆத்திரேலியா ஆகிய கண்டங்களின் வெப்ப மண்டலங்களில் வாழ்கின்றது. ஊர்வனவற்றிலேயே முதலைகளே நன்கு படிவளர்ச்சி அடைந்த உடலமைப்பைப் பெற்றுள்ளன. மற்ற ஊர்வனவற்றைப் போல் அல்லாமல் இவை நான்கு இதய அறைகள், டயாஃப்ரம் ஆகியவற்றைக் கொண்டுள்ளன. மேலும் இவற்றின் நீரில் நீந்துவதற்கு ஏதுவாக அமைந்துள்ளது. நீரின் எதிர்ப்பைக் குறைப்பதற்காக இவை நீந்தையில் கால்களை மடித்துக் கொள்கின்றன. மேலும் இவை இரையை வேட்டையாடுவதற்காக வலுவான தாடைகளையும் கூரான பற்களையும் கொண்டுள்ளன.
உடும்பு
உடும்புகள் (Monitor lizard) பொதுவாகப் பெரிய ஊர்வன உயிரினங்களாகும், எனினும் 20 சென்டிமீட்டரளவில் நீளம் கொண்டுள்ள இனங்களும் உண்டு. இவை நீண்ட கழுத்து, வலுமிக்க வால் மற்றும் நகங்கள் மேலும் நன்கு வளர்ந்த அவயவங்கள் என்பனவற்றைக் கொண்டுள்ளது. பெரும்பாலான இனங்கள் நிலப்பரப்பில் வசிப்பவை, ஆனால் மரங்களில் வாழ்வனவும்  மற்றும் நீர்-நிலவாழ்வனவும் உள்ளன. கிட்டத்தட்ட அனைத்து உடும்பு இனங்களும் புல் உண்பனவாகும், எனினும் வரானசு பிட்டாட்டவா (Varanus bitatawa), வரானசு மபிடாங் (Varanus mabitang) மற்றும் வரானசு ஒலிவாசியசு (Varanus olivaceus ) ஆகியவை பழம் சாப்பிடுவதாக அறியப்பட்டுள்ளது. இவை முட்டையிடல் மூலம் இனம் பெருக்கும் உயிரினங்கள் ஆகும். 7 தொடக்கம் 37 வரையான முட்டைகள் இட்டு மண்ணுக்குள் அல்லது மரப் பொந்துக்குள் மறைத்துக் காக்கின்றன. உயிரியல் வகைப்பாட்டில் உடும்பின் பேரினப்பெயர் வரானசு (Varanus) ஆகும்.
பிடரிக்கோடன்
பிடரிக்கோடன் (Tuatara) நியூசிலாந்து நாட்டில் மட்டுமே வாழும் ஊர்வன வகுப்பு விலங்கு ஆகும். இது பார்ப்பதற்கு ஓணான், ஓந்தி முதலிய பல்லியோந்திகளைப் போலவே தோன்றினாலும், அவ்வினங்களில் இருந்து வேறுபடும் ஆப்புப்பல்வரிசையமைப்பிகள் எனும் வரிசையில் வரும் விலங்கு. 200 மில்லியன் ஆண்டுகளுக்கு முன்னர் பல்கிச் செழித்திருந்த ஆப்புப்பல்வரிசையமைப்பிகள் வரிசையில் இரு பிடரிக்கோடன் இனங்கள் மட்டுமே இன்றும் வாழ்ந்து கொண்டிருப்பவை. இன்று வாழும் உயிர்களில் இவற்றின் அண்மிய மரபுவழி உறவு கொண்டவை பாம்புகளையும் பல்லியோந்திகளையும் உள்ளடக்கிய செதிலுடைய ஊர்வன (Squamata) மட்டுமே. இதனால் பல்லி பாம்பு இனங்களின் மரபுவழித் தோன்றலையும் படிவளர்ச்சியையும் ஆய்வதற்கும், அவற்றின் மூதாதைய இனங்களின் புறத்தோற்றம், வாழியல் முறைகள் போன்றவற்றை அறிந்து கொள்வதற்கும் பிடரிக்கோடன்களை ஆராய்ச்சியாளர்கள் ஆர்வத்துடன் நோக்குகின்றனர். பறவைகள், தொன்மாக்கள், முதலைகள் போன்ற மிகப்பழைய மரபில் வந்த உயிரினங்களின் மூதாதையரைப் பற்றி அறிந்து கொள்ளவும் இவை உதவுகின்றன. இவ்விலங்கின் மண்டையோட்டை மட்டும் வைத்து வைத்து முதலில் பிடரிக்கோடன்களையும் பல்லிகளுடன் வகைப்படுத்தியிருந்தனர். பின்னர் ஆய்வின்போது இவற்றின் பல உடற்கூறுகள் ஊர்வனவற்றின் பொது மூதாதையருடையவை என்றும் வேறு ஊர்வனவற்றில் இல்லாதவை என்றும் அறிந்து தனியாக வகைப்படுத்தியுள்ளனர்.
தொன்மா
தொன்மா (Dinosaur, டைனசோர் (கேட்க) என்பது ஏறத்தாழ 230 மில்லியன் ஆண்டுகளுக்கு முன் தொடங்கி 160 மில்லியன் ஆண்டுகள் பூமியின் நிலத் தரையின் மீது முழு வல்லாண்மையுடன் வாழ்ந்து வந்த முதுகெலும்புள்ள விலங்கினங்களைக் குறிக்கும். இவை ஏறத்தாழ 65 மில்லியன் ஆண்டுகளுக்கும் முன் ஒரு பேரழிவு நிகழ்வு காரணமாக முற்றிலுமாய் அழிந்து போயின. இது ஊர்வன வகையைச் சேர்ந்தது ஆகும். தொன்மாக்கள் வாழத் தொடங்கிய காலத்திற்கு சற்று முன்னர்வரை நில உருண்டையில் ஒரேயொரு தொடர்ந்த நிலத்தரைப்பகுதிதான் பெரிய கண்டமாக இருந்ததென்றும், அதனை முற்றுமாய்ச் சூழ்ந்து ஒரேயொரு பெருங்கடல் மட்டும்தான் இருந்தென்றும் அறிஞர்கள் கருதுகின்றனர் (பார்க்க: ஒருநிலக் கொள்கை.) தொன்மாக்கள் வாழ்ந்த பொழுது தரைநிலப்பகுதிகள் கண்டங்களாக பிரிந்து நகரத் தொடங்கிய பொழுதும், இயற்கையாக அமைந்த நிலப்பாலங்கள் வழி தொன்மாக்கள் அன்றிருந்த தரைநிலம் முழுவதும் திரிந்தன.
உயிரியல் வகைப்பாடு
thumb|left|பச்சை கடல் ஆமை கீழ்க்காணும் இனக்கிளை வரைபடம் ஊர்வனப்பிரிவின் கீழ் வரும் இனங்களின் மரபியல் தொடர்பைக் காட்டுகிறது. 1996-ல் அலாரினும் காத்தியரும் வெளியிட்ட உயிரியற் வகைப்பாட்டைப் பற்றி வரையப்பட்டது இது.
right|200px|thumb|ஊர்வன வகையைச் சார்ந்த ஒரு வகை உடும்பு
மேற்கோள்கள்
பகுப்பு:ஊர்வன
மரங்களின் பட்டியல்
'''
ந
(CORDIA ANGUSTI FOLIA)
(cordia dichotomafamily)
மரம் என்று பொதுவாக வழங்கப்படும் புல் இனங்கள்
பகுப்பு:மரங்கபட்ட லவங்கமரம் பகுப்பு:தாவரவியல் பட்டியல்கள்
மவுண்ட் சியோன் பொறியியல் மற்றும் தொழில்நுட்பக் கல்லூரி
மவுண்ட் சீயோன் பொறியியல் மற்றும் தொழில்நுட்ப கல்லூரி (Mount Zion College of Engineering and Technology) என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் 2001ஆம் ஆண்டு நிறுவப்பட்ட தனியார் பொறியியல் கல்லூரி ஆகும். இக்கல்லூரி மவுண்ட் சியோன் கிறித்தவ கல்வி அறக்கட்டளையால் நடத்தப்படுகிறது.
அமைவிடம்
இக்கல்லூரி புதுக்கோட்டை மாவட்டம், திருமயம் வட்டம் புதுக்கோட்டை-திருப்பத்தூர் சாலையில் லேணா விளக்குப் பகுதியில் அமைந்துள்ளது.
இணைப்பு
இக்கல்லூரி சென்னை அண்ணா பல்கலைக்கழக த்தின் இணைவு பெற்றுள்ளது. புதுதில்லியில் உள்ள அகில இந்திய தொழில்நுட்பக் கல்விக் குழு அங்கீகாரம் பெற்றது. பெங்களூர் தேசிய தர நிர்ணய அவையின் தரச்சான்றும் இக்கல்லூரி பெற்றுள்ளது. ..
வெளி இணைப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள்
இட்டெர்பியம்(II) புளோரைடு
இட்டெர்பியம்(II) புளோரைடு (Ytterbium(II) fluoride) YbF2  என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
தயாரிப்பு
இட்டர்பியம்(III) புளோரைடு சேர்மத்துடன் இட்டெர்பியம் அல்லது ஐதரசனைச் சேர்த்து வினைபுரியச் செய்தால் இட்டெர்பியம்(II) புளோரைடு உருவாகிறது.
பண்புகள்
இட்டெர்பியம்(II) புளோரைடு சாம்பல் நிறத் திண்மப் பொருளாகும். புளோரைட்டு வகை கட்டமைப்பு என அழைக்கப்படும் கால்சியம் புளோரைட்டு கட்டமைப்பிற்கு ஒப்பான அலகு செல் 559.46 பைக்கோமீட்டர் என்ற அச்சு அளவுருவுடன் இது படிகமாகிறது. இட்டெர்பியம்(II) புளோரைடு சேர்மத்தின் படிக கட்டமைப்பில், Yb2+ நேர்மின் அயனி ஒரு கனசதுர வடிவில் எட்டு F− எதிர்மின் அயனிகளால் சூழப்பட்டுள்ளது. இவை நான்கு Yb2+ அயனிகளால்  நான்முகி வடிவில் சூழப்பட்டுள்ளன.
மேற்கோள்கள்
பகுப்பு:இட்டெர்பியம் சேர்மங்கள் பகுப்பு:புளோரைடுகள்
சபீக் அகமது
சபீக் அகமது (Shafiq Ahmed, பிறப்பு: மார்ச்சு 28 1949), பாக்கித்தானியத் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1974 இலிருந்து 1980 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1949 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
பூலுவப்பட்டி கரியப்பெருமாள் கோயில்
பூலுவப்பட்டி கரியப்பெருமாள் கோயில் தமிழ்நாட்டில் கோயம்புத்தூர் மாவட்டம், பூலுவப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரியப்பெருமாள், ஸ்ரீதேவி. பூதேவி சன்னதிகளும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆனி மாதம் ஆண்டுவிழா முக்கிய திருவிழாவாக நடைபெறுகிறது. புரட்டாசி மாதம் சனிக்கிழமைகள் திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பரிசோதனை உயிரியல்
பரிசோதனை உயிரியல் (Experimental biology) என்பது உயிரியல் நிகழ்வுகளை ஆராய்ந்து புரிந்துகொள்வதற்கான சோதனைகளை நடத்துவது தொடர்பான உயிரியல் துறையில் மேர்கொள்ளப்படும் அணுகுமுறைகளின் தொகுப்பாகும். பரிசோதனை உயிரியல் கோட்பாட்டு உயிரியலுக்கு எதிரானதாகும். உயிரியல் அமைப்புகளின் கணித படிமமாக்கம் மற்றும் உயிரியல் அமைப்புகளின் சுருக்கங்களுடன் இது தொடர்பு கொண்டுள்ளது. ஆய்வு செய்யப்பட்ட அமைப்புகளின் சிக்கலான தன்மை காரணமாக, உயிரியல் முதன்மையான ஒரு பரிசோதனை அறிவியலாக கருதப்படுகிறது. இருப்பினும், கணக்கீட்டு சக்தியின் நவீன அதிகரிப்பின் விளைவாக, தோராயமான தீர்வுகளைக் கண்டறிவது மற்றும் சிக்கலான உயிரினங்களின் கணித படிமங்களை சரிபார்ப்பது இப்போது மிகவும் சாத்தியமானதாகி வருகிறது.
பரிசோதனை உயிரியலில் பயன்படுத்தப்படும் முறைகள் மூலக்கூறு, உயிர்வேதியியல், உயிர் இயற்பியல், நுண்ணிய மற்றும் நுண்ணுயிரியல் உள்ளிட்ட பல்வேறு இயல்புடையவைகளாகும். உயிரியல் பரிசோதனை நுட்பங்களின் பட்டியலை பொதுவாக ஆய்வக நுட்பங்கள் என்ற பகுப்பிலும் காணமுடியும்.
மேற்கோள்கள்
பகுப்பு:உயிரியல் பிரிவுகள் பகுப்பு:உயிரியல் நுட்பங்கள் மற்றும் கருவிகள்
மருத்துவப் படிமவியல்
மருத்துவப் படிமவியல் (Medical imaging) என்பது மருத்துவமனை ஆய்வுக்காகவும் மருத்துவ இடையீட்டிற்காகவும் உடலகப் பகுதிகளையும் உடல் உறுப்புகள், இழையங்கள் (திசுக்கள்) ஆகியவற்றின் உடலியக்கங்களையும் காட்சி உருவகிப்புகளாகத் தரும் நுட்பமும் செயல்முறையும் ஆகும். மருத்துவப் படிமவியல் தோலாலும் எலும்புகளாலும் மறைந்துள்ள அக்க் கட்டமைப்புகளைக் காட்டுவதோடு, நோய் அறியவும் தை ஆற்றவும் உதவுகிறது. இப்புலம் இயல்பு உடற்கூற்று, உடலியக்கத் தரவுத்தளத்தை உருவாக்கவுமதவற்றில் அமையும் இயல்பிகந்த மாற்றங்களை இனங்காட்டவும் உதவுகிறது. மருத்துவக் காரணங்களுக்காக நீக்கப்பட்ட உறுப்புகள், இழையங்கள் ஆகியவ்ற்றின் படிமங்களும் எடுக்கப்படுகின்றன,னைச்செயல்முறைகள் நோயியலின் பகுதியாகவே கருதப்படும். இது மருத்துவப் படிமவியலின் பணியல்ல.
மருத்துவப் படிமவியல் உயிரியல் படிமவியலின் ஒரு புலமாகும். இது கதிரியல் (இதில் X-கதிர் வரைவியல் காந்த ஒத்திசைவுப் படிமவியல், மருத்துவப் புறவொலி வரைவியல் ஆகியன அடங்கும்) அகநோக்கியல், மீண்மைவரைவியல், தொடுகை வரைவியல், வெப்ப வரைவியல், மருத்துவ ஒளிப்படவியல், அணுக்கரு மருத்துவம் ஆகியனவும் நேர்மின்னன் உமிழ்வுத் பிரித்துவரைவியல் (positron emission tomography)(PET) தனி ஒளியன் உமிழ்வு கணிப்புத் பிரித்துவரைவியல் (Single-photon emission computed tomography( (SPECT) ஆகிய உடலியக்க ஆய்வு நுட்பங்களும் உள்ளடங்கும்.
படிமம் உருவாக்காத ஆனால் தரவுகளை வரைபடமாகத் தரவல்ல அளவுக்கருவிகளும் பதிவுத் தொழில்நுட்பங்களும், மின்மூளை வரைவியல், காந்த மூளை வரைவிய்ல், இதய மின்துடிப்புப் பதிவியல் போன்றவையும் மருத்துவப் படிமவியலின் வடிவங்களாகக் கருதப்படுகின்றன.
உலகளவில் 2010 ஆண்டு வரை 5 பில்லியன் மருத்துவப் படிம ஆய்வுகள் நடத்தப்பட்டுள்ளதாக கருதப்படுகிறது. ஐக்கிய அமெரிக்காவில் மட்டும் 2006ஆம் ஆண்டில் மொத்த கதிர் வீச்சுக்கு ஆட்படுத்தியமையில் 50%க்கும் கூடுதலாக மருத்துவ படிமவியலால் ஆட்படுத்தப்பட்டுள்ளதாக மதிப்பிடப்பட்டுள்ளது.
மருத்துவப் படிமவியல் ஊடுருவாதன எனக் கருதப்படும் நுட்பங்களால் உடலின் உட்கூறுபாடுகளைப் படிம மாக்குவதாக்க் கொள்ளப்படுகிறது. இந்தக் குறுகிய நோக்கில், மருத்துவப் படிமவியலைக் கணிதவியல் தலைக்கீழ் சிக்கல்களோடு ஒப்பிடலாம்மதாவது, காரணத்தை ஈழையங்களின் இயல்புகளை) விளிவில் இருந்து (நோக்கிய குறிகையில் இருந்து) உய்த்தறிகிறோம். மருத்துவ புறவொலி வரைவியலில், உள்ளிழையத்தில் ஆய்கோல் அனுப்பிப் பெறும் புறவொலி அழுத்த அலைகளையும் எதிரொலிகளையும் சார்ந்து உட்கட்டமைப்பைக் காட்டுகிறது. உட்செலுத்து கதிர்வரைவியலில், ஆய்கோல் X-கதிர்,. மின்காந்தக் கதிர் ஆகியவற்றை அனுப்பி, அக்கதிரை எலும்பு, தசை, கொழுப்புசார் இழையங்களின் உறிஞ்சளவுகளால் அகக் கட்டமைப்பை வரைகிறது.
ஊடுருவாத எனும் சொல் உடலுக்குள் கருவி ஏதும் உள்நுழைக்காத செயல்முறைகளைக் குறிக்கப் பயன்படுகிறது. எனவே படிமவியல் நுட்பங்கள் அனைத்தும் ஒருவகையில் ஊடுருவாத வகையினவே.
படிமவியல் முறைமைகள்
மருத்துவ மனைச் சூழலில், "கட்புலப்படாத ஒளி" சார்ந்த மருத்துவப் படிமவியல் பொதுவாக கதிரியலுக்குச் சம மாக்க் கருதப்படுகிறது அல்லது "மருத்துவ நோயறி படிமவியல் எனப்படுகிறது, கதிரியலாளர் இவ்வகைப் படிமங்களைப் பெற்று விளக்கும் பொறுப்பை ஏற்கிறர். "கட்புல ஒளி" மருத்துவப் படிமவியல் இலக்கவியல் ஒலிஒளிக் காணியையோ இயல்பு ஒளிப்படக் கருவியையோ பயன்படுத்துகிறது. தோலியலும் காயவியலும் கட்புல ஒளிப் படிமவியலைப் பயன்படுத்துகின்றன. நோய்நாடல் கதிர்வரைவியல் மருத்துவப் படிமவியலின் தொழில்நுட்பக் கூறுபாடுகளை, குறிப்பாக, நோய்நாடல்தர மருத்துவப் படிமங்களை பெறுகிறது.  கதிர்வரைவால்ர்'ரல்லது கதியியல் தொழில்நுட்பர்'' வழக்கமாக நோய்நாடல்தர மருத்துவப் படிமங்களைப் பெறும் பொறுப்பை ஏற்கிறார்; என்றாலும் சில கதிரியல் இடையீட்டுப் பணிகலை கதிரியலாளர்கள் செய்வதுண்டு.
சூழலைப் பொறுத்து அறிவியல்முறைப் புலனாய்வில், மருத்துவப் படிகமவியல் உயிர்மருத்துவப் பொறியியலின் துணைப் புலமாகவோ, மருத்துவ இயற்பியலின் துணைப் புலமாகவோ மருத்துவத்தின் துணைப் பொலமகவோ கொள்ளப்படுகிறது: கருவியியல், படிமம் பெறல், கணிதவியல் படிமங்கள், அளவுகாணல் சார்ந்த ஆராய்ச்சியும் உருவாக்கமும் உயிர்மருத்துவப் பொறியியல், மருத்துவ இயற்பியல், கணினியியல் ஆகிய புலங்களின் பணிகளாக அமைகின்றன; மருத்துவப் படிமங்களை விளக்குதலும் பயன்படுத்தலும் பற்ரிய ஆராய்ச்சி கதிரியலின் பணியாகவும் நரம்பியல், இத்யவியல், உளநோயியல் போன்ற மருத்துவ நிலைமையைச் சார்ந்த மருத்துவயத் துணைப் புலத்தின் பணியாகவும் அமையும். மருத்துவப் படிமவியலில் உருவாகும் பல நுட்பங்கள் பொதுவான அறிவியல், தொழிலகப் பயன்பாடுகளுக்கும் பயன்படுகின்றன.
கதிர்வரைவியல்
மருத்துவப் படிமவியலில் இருவகை கதிர்வரைவியல் படிமங்கள் பயன்படுகின்றன.னாவை, வீச்சுமுறை கதிர்வரைவியல், தன்னொளிர்வு நோக்கியல் என்பனவாகும்.பின்னது குழற்செருகி வழிகாட்டலுக்குப் பயன்படுகிறது. இந்த இருபருமான நுட்பங்கள் அவற்றின் குறைந்த விலை, உயர் பிரிதிறன், குறைவான கதிர்வீச்சு ஆட்படுகை ஆகியவற்றினால் முப்பருமானப் பிரித்துவரைவியல் அலகீடு உருவாகிய பின்னரும் பரவலான பயன்பாட்டில் உள்ளன. படிமத்தைப் பெற, இந்தப் படிமவியல் அகற்கற்றை எக்சுக் கதிர்களைப் பயன்படுத்துகிறது. மேலும், புத்தியல் மருத்துவத்தில் இதுவே முதன்முதலில் உருவாகிய படிம நுட்பம் ஆகும்.
காந்த ஒத்திசைவுப் படிமவியல் (கா ஒ ப-MRI)
காந்த ஒத்திசைவு படிமவியல் கருவி (காஒப அலகிடுவான்), அல்லது "அணுக்கருக் காந்த ஒத்திசைவு(அகாஒ) படிமவியல் அலகிடுவான் (இப்படித் தான் இக்கருவி முதலில் அழைக்கப்பட்டது) மாந்த உடலின் இழைய நீர் மூலக்கூற்றில் உள்ள நீரக அணுக்கருவை அதாவது நீரின் தனி முதன்மிகளைக் கிளரச் செய்து ஒத்திசைய வைக்க வலிமை வாய்ந்த காந்தங்களைப் பயன்படுத்துகிறது. இக்காந்தங்கள் தம் புலத்தால் வெளியிடையே உருவாகும் குறிமுறை வழியாக உடலின் படிமங்களைத் தரும் குறிகையை உருவாக்குகிறது. இந்த அலகிடுவான் வானொலி அலைவெண் துடிப்பை நீர் மூலக்கூறுகளில் உள்ள நீரக அணுக்களின் ஒத்திசைவு அலைவெண்ணில் வெளியேற்றுகிறது . வானொலி அலைவெண் அலைவாங்கிகள் இத்துடிப்பை குறிப்பிட்ட உடலின் பகுதிக்கு அனுப்புகிறது. இத்துடிப்பை முதன்மிகள் உறிஞ்சுகின்றன, உறிஞ்சியதும் அவை தம் திசையை முதன்மை காந்தப் புலத் திசஐக்கு மாற்றிக் கொள்கின்றனறீந்த வானொலித் துடிப்புகளை அனுப்புதலை நிறுத்தியதும், முதன்மிகள் முதன்மைக் காந்த்த் திசைவைப்பில் ஓய்வுகொள்கின்றன. அவை இச்செயல்முறையின்போது வானொலி அலைவெண்களை வெளியிடுகின்றன. இந்த நிரில் உள்ள நீரக அணுக்கள் வெளியிடும் வானொலி அலைவெண் உமிழ்வு கருவியால் பெறப்பட்டு படிம மாக மீளாக்கம் செய்யப்படுகின்றன.
வெளி இணைப்புகள்
பகுப்பு:மருத்துவ இயற்பியல் பகுப்பு:அணுக்கரு மருத்துவம்
ஓரிடத்தான்களைப் பிரித்தெடுத்தல்
பொதுவாக வேதியியல் தனிமங்களை வேதித் தாக்கங்கள் மூலம் தூய்மைப்படுத்த முடியும் ஆனாலும், ஒரே தனிமத்தின் ஓரிடத்தான்கள் ஏறத்தாழ ஒரே வேதியியற் பண்புகளைக் கொண்டிருப்பதால் இவற்றை வேதித் தாக்கங்கள் மூலம் பிரிக்க முடியாதுள்ளது.
பிரித்தெடுத்தல் முறைகள்
ஐசோடோப்புகளை பிரித்தெடுக்க மூன்று முறைகள் பயன்படுத்தப்படுகின்றன:
மையவிலக்கு விளைவு
இயற்பியல் பண்பான அடர்த்தியிலுள்ள வேறுபாடு, அவைகளைப் பிரித்து எடுக்க உதவுகிறது. மையவிலக்கு விளைவினால் பிரித்து எடுக்கலாம். உதாரணமாக 20° செல்சியசில் சாதாரண நீர் 0.9982 ஒப்படர்த்தியுடனும் கனநீர் 1.1059 ஒப்படர்த்தியுடனும் காணப்படுகின்றன. இவ்விரு நீரும் கலந்த கலவையுடைய குழாயினை வேகமாகச் சுழற்றுவதன் மூலம் அடர்த்தி கூடிய ஐசோடோப்பு (D2O) குழாயின் அடியில் சேருமாறு செய்து, பின் பிரித்து எடுக்கலாம்.
பரவல் முறையில் ஐசோடோப்புகளை பிரித்து எடுத்தல் ; எந்த வளிம நிலையிலுள்ள பொருளும், பரவல் நிகழும் போது அதன் விகிதம் அவ்வளிமங்களின் நிறைகயின் வர்க்கமூலத்திற்கு எதிர் விகிதத்தில் இருக்கும். நிறை குறைவாக உள்ள ஒரு ஐசோடோப்பு ஒரு சவ்வினூடே விரைந்து பரவுகிறது. ஆனால் நிறை கூடிய ஐசோடோப்பு மெதுவாகப் பரவுகிறது. இம்முறையில் வளிம நிலையிலுள்ள ஐசோடோப்புகள் ஒரு உலோகத்தகட்டிலுள்ள நுண் ணிய துளைகள் வழியாக திரும்பத் திரும்ப பரவலுக்குள்ளகப்பட்டு பிரித்து எடுக்கப்படுகிறது. கனம்குறைந்த ஐசோடோப்பு தகட்டின் ஒருபக்கத்தில் சிறிது சிறிதாக அதிகரிக்கிறது.ஆனால் மெதுவாகப் பரவும் பக்கத்தில் கனமான ஐசோடோப்பு சேருகிறது.
இம்முறையின் திறன் இரு ஐசோடோப்புகளின் நிறையின் விகிதத்தைப் பொறுத்திரும்கிறது.இவ்விகிதம் அதிகமாக இருந்தால் திறனும் அதிகமாக இருக்கும். எனவே பரவல் நிகழ குறைந்த நிலைகளே போதுமானது ஐட்ரஜனைப் பொறுத்தமட்டில் ஐசோடோப்புகளின் நிறை 1 மற்றும் 2 எனக் கொண்டால்  அவைகளின் பரவல் விகிதம்
மின்பகுப்பு முறை
நிறைமாலை முறை ( Mass spectrometer ) என்பது ஆஸ்டன் என்னும் அறிஞரால் அறிமுகப்படுத்தப்பட்டது.நிழற்படத் தகட்டிற்குப் பதில் குளிர்ந்த பெட்டிகள் அமைக்கப்பட்டுள்ளன. இம்முறையில் குறைந்த அளவே ஐசோடோப்புகளே பெறப்பட்டாலும் தூய்மையாக முழுமையாக உள்ளது..
வெப்பப் பரவல்முறை ( thermal diffusion method ) என்பது வெப்பப் பரவல் முறையினைப் பயன்படுத்தி ஐசோடோப்புகளைப் பிரித்து எடுக்கும் முறையாகும். இம்முறை, வளிமநிலை மூலக்கூறுகள் செங்குத்தான ஒரு குழாயில் செலுத்தப்படும் போது கனமான மூலக்கூறுகள் குழாயின் குளிர்ந்த சுவர்பகுதியில் அதிகம் கூடுகின்றன என்னும் உண்மையினை அடிப்படையாகக்கொண்டது. இதற்கான கருவி சுமார் 3 மீட்டர் நீளமும் 2 செ.மீ. விட்டமும் கொண்டது. இக்குழாய் 600° செல்சியசினைவிட கூடுதல் வெப்பமுள்ளதாக இருக்கிறது. இதற்காக ஒரு பீங்கான் குழாயில் உள்ள பிளாட்டின உலோகக் கம்பியில் மின்சாரம் செலுத்தப்படுகிறது. குழாயின் வெளிச்சுவர் நீர்சுழற்சியால் குளிர்விக்கப்படுகிறது.
ஐசோடோப்புகளாகப் பிரிக்கப்பட வேண்டிய வளிமம் வளையம் போன்ற குழாயில் கீழிருந்து மேலாகச் செலுத்தப்படுகிறது..கனம் கூடிய மூலக்கூறுகள் குளிர்ந்த பகுதியில் அதிகம் செருகின்றன.இவை கீழ்நோக்கி செல்லுகின்றன.கனம்குறைந்த மூலக்கூறுகள் சிறப்பாக வெப்பமான பகுதியில் கூடுகின்றன.இவை மேல்நோக்கிச் செல்கின்றன.இவ்விளைவு வெப்ப இயக்கத்தால் நிகழ்கின்றன.பலமுறை இந்நிகழ்வு திரும்மத் திரும்ப நடைபெறச் செய்வதால் ஐசோடோப்புகள் பிரித்தெடுக்கப் படுகின்றன.
கிளாசியசு இம்முறையில் குளோரின் 37,35 மூலக்கூறுகளை முழுமையாகப்பிரித்து எடுத்தார்.அதிக அள விலில்லாத யுரேனியம் 235,238 ம் கூட,அவர் இம்முறையில் பிரித்து எடுத்தார். help- properties of matter -Mattur
வெளி இணைப்புகள்
பகுப்பு:செருமானியக் கண்டுபிடிப்புகள்
அரும்பருத்தி ஊராட்சி, திருவண்ணாமலை
அரும்பருத்தி ஊராட்சி (Arumparuthi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1806 ஆகும். இவர்களில் பெண்கள் 894 பேரும் ஆண்கள் 912 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாரோசு தொடர் 137
கதிரவ மறைப்புகளுக்கான சாரோசு தொடர் 137 (Saros cycle series 137 for solar eclipses) நிலாவின் இறங்கு முனையில் 18 ஆண்டுகள் மற்றும் 11 நாட்களுக்கு ஒரு முறை இடம்பெறுகின்றது. இத்தொடரில் மொத்தம் 70 மறைப்புகள் நிகழ்கின்றன. இவற்றில் 55 நிகழ்வுகள் கருநிழல் மறைப்புகள் ஆகும். ஏனைய 15 பகுதி மறைப்புகள் ஆகும். இத்தொடர் நிலாவுக்கான சாரோசு தொடர் 130 உடன் தொடர்புள்ளது.
கருநிழல் கதிரவ மறைப்புகள்
கருநிழல் கதிரவ மறைப்புகள் (Umbral eclipses), (வளைய, முழு, பகுதி) மேலும் மூன்று பிரிவுகளாகப் பகுக்க முடியும்: 1) நடு (2 வரம்புகள்), 2) நடு (1 வரம்பு) அல்லது 3) மையமல்லாதவை (1 வரம்பு). சாரோசு 137 தொடரில் இவற்றின் வகைப்பாடுகள் பின்வரும் அட்டவனையில் தரப்பட்டுள்ளது:
கருநிழல் மறைப்புகளின் பட்டியல்
கதிரவ சாரோசு 137 தொடரில் 55 கருநிழல் மறைப்புகள் 1533 முதல் 2507 வரை நிகழ்கின்றன. மொத்தக் காலம் கிட்டத்தட்ட ஒரு மிலேனியம் (974 ஆண்டுகள்).
கைக்குட்டை
right|thumb|250px|ஒரு கைக்குட்டை
கைக்குட்டை, சதுர வடிவிலான ஒரு துணி ஆகும். பொதுவாக, ஒருவரின் உடற் தூய்மையை பேணுவதற்காக கைக்குட்டையை சட்டைப் பையில் வைத்து எடுத்துச் செல்வர். சட்டைப் பை இல்லாத பெண்கள் இதை கையில் வைத்திருப்பதும் உண்டு. முகம், கை துடைக்கவோ சளியை வெளியேற்றவோ கைக்குட்டை பயன்படுத்தப்படுகிறது. தவிர, ஆண்களின் மேற்சட்டையில் அழகுக்காக வைத்துக் கொள்வதும் உண்டு. இங்கிலாந்தின் இரண்டாம் ரிச்சர்டு கைக்குட்டையைக் கண்டுபிடித்ததாக சொல்லப்படுகிறது. வரலாற்று நோக்கில், சரணடைவதையோ சண்டை நிறுத்தத்தையோ தெரிவிக்க வெள்ளைக் கொடிக்கு பதிலாக வெள்ளைக் கைக்குட்டைகள் பயன்பட்டுள்ளன.
பல இடங்களில், முகத் தாளுக்கு (Facial tissue paper) பதிலாக கைக்குட்டையை வைத்திருப்பது பழம்போக்காகவும், குறிப்பாக வட அமெரிக்கா போன்ற நாடுகளில் உடற் தூய்மை அற்றதாகவும் கருதப்படுகிறது. எனினும், கைக்குட்டை வைத்திருப்பது சூழல் நோக்கில் நன்மை உடையதாகவும் கருதப்படுகிறது. சப்பான், இலங்கையில் கைக்குட்டை வைத்திருப்பது நன்கு படித்த ஒருவரின் அடையாளமாக கருதப்படுகிறது.
லைடன்
thumb|right|பழைய ரைன் ஆற்றோரம் அமைந்திருக்கும் லைடன் படிமம்:Ltspkr.pngலைடன், தென் ஹாலந்து மாகாணத்தில் உள்ள ஒரு நகரம் ஆகும். அருகில் உள்ள சிற்றூர்களையும் சேர்த்து உருவாக்கப்பட்டுள்ள லைடன் நகராட்சியில் 2,54,00 பேர் வசிக்கின்றனர். பழைய ரைன் ஆற்றை ஒட்டியும் டென் ஹாக், ஹார்லெம் நகரங்களுக்கு அருகிலும் லைடன் அமைந்துள்ளது. லைடன் 1575 முதலே ஒரு பல்கலைக்கழக நகரமாக இருந்து வருகிறது. 2017 ஆம் ஆண்டில் ஆகத்தில் இல் லைடன் நகராட்சியின் மக்கள் தொகை 123,856 ஆக இருந்தது. இந் நகரிலும் அதன் புறநகர்ப் பகுதிகளான ஓக்ஸ்ட்ஜீஸ்ட், லீடர்டார்ப், வூர்சோட்டன் மற்றும் ஜூட்டர்வூட் என்பவற்றிலும் சேர்த்து 206,647 மக்கள் வசிக்கின்றனர். இந்த நகரம் ஹேடில் இருந்து தெற்கே சுமார் 20 கிலோமீற்றர் (12 மைல்) தொலைவிலும், ஆம்ஸ்டர்டாமில் இருந்து அதன் வடக்கே சுமார் 40 கிமீ (25 மைல்) தொலைவிலும் ஓடன் ரிஜனில் அமைந்துள்ளது. காக் ஏரிகளின் ( காகர் ப்ளாசென் ) பொழுதுபோக்கு பகுதி லைடனின் வடகிழக்கில் அமைந்துள்ளது.
1575 ஆம் ஆண்டு முதல் ஒரு பல்கலைக்கழக நகரமாக இருந்து வருகிறது. லைடன் நான்கு நூற்றாண்டுகளுக்கும் மேலாக ஐரோப்பாவின் மிக முக்கியமான அறிவியல் மையங்களில் ஒன்றாகும். லைடன் இந்த நகரம் முழுவதிலும் பல்கலைக்கழக கட்டிடங்கள் ஏராளமாக காணப்படுகின்றன. இந் நகரில் உலகம் முழுவதிலுமிருந்து பல மாணவர்கள் வருகை தந்து சர்வதேச சூழ்நிலையை அளிக்கின்றனர். பல முக்கியமான அறிவியல் கண்டுபிடிப்புகள் இங்கு இடம் பெற்றுள்ளன. லைடன் கண்டுபிடிப்புகளின் நகரமாக திகழ்கின்றது. இந்த நகரத்தில் நெதர்லாந்தின் பழமையான பல்கலைக்கழகமான லைடன் பல்கலைக்கழகம் மற்றும் லைடன் பல்கலைக்கழக மருத்துவ மையம் அமைந்து உள்ளன. லைடன் பல்கலைக்கழகம் ஐரோப்பாவின் தலைசிறந்த பல்கலைக்கழகங்களில் ஒன்றாகும். இது பதிமூன்று நோபல் பரிசு வாகையாளர்களை வழங்கிய பல்கலைக்கழகமாகும். இந்த பல்கலைக்கழகம் ஐரோப்பிய ஆராய்ச்சி பல்கலைக்கழகங்களின் லீக்கில் உறுப்புரிமை பெற்ற பல்கலைக்கழகம் ஆகும். அனைத்து சர்வதேச கல்வி தரவரிசைகளிலும் உயர்ந்த இடத்தில் உள்ளது. இது ஐக்கிய இராச்சியத்தின் பழமையான பல்கலைக்கழகத்தின் இருப்பிடமான ஆக்ஸ்போர்டுக்கு நிகரானதாகும். லைடன் பல்கலைக்கழகம் மற்றும் லைடன் யுனிவர்சிட்டி ஆஃப் அப்ளைடு சயின்சஸ் ஆகியவை சுமார் 35,000 மாணவர்களைக் கொண்டுள்ளன. நவீன அறிவியல் மருத்துவ ஆராய்ச்சி மற்றும் கற்பித்தல் 18 ஆம் நூற்றாண்டின் ஆரம்பத்தில் லைடனில் போயர்ஹேவுடன் தொடங்கியது. வ
லைடன் அறிவியலில் மட்டுமல்லாமல் கலைகளிலும் வளமான கலாச்சார பாரம்பரியம் கொண்ட நகரம் ஆகும். உலகின் புகழ்பெற்ற ஓவியர்களில் ஒருவரான ரெம்ப்ராண்ட் லைடனில் பிறந்து கல்வி கற்றார். பிரபலமான ஓவியர்களான லூகாஸ் வான் லேடன், ஜான் வான் கோயன் மற்றும் ஜான் ஸ்டீன் என்போர் லைடனை சேர்ந்தவர்கள்.
நீர் வளங்களும், பூங்காக்களும்
கிழக்கில் லைடனுக்குள் நுழையும் ஓட் ரிஜனின் ஆற்றின் இரண்டு கிளைகளும் நகரின் மையத்தில் ஒன்றுபடுகின்றன. மேலும் ஏராளமான சிறிய கால்வாய்கள் நகரில் வெட்டப்பட்டுள்ளன. நகரின் மேற்குப் பகுதியில், ஹார்டஸ் தாவரவியல் மற்றும் பிற தோட்டங்களைச் சூழ சிங்கில் கால்வாய் அமைந்துள்ளது. சிறிய மான்களை உள்ள லீட்ஸ் ஹவுட் பூங்கா ஓக்ஸ்ட்ஜீஸ்டுடன் வடமேற்கு எல்லையில் அமைந்துள்ளது. வான் டெர் வெர்ஃப் பூங்காவிற்கு மேயர் பீட்டர் அட்ரியான்ஸ் என பெயரிடப்பட்டது. வான் டெர் வெர்ஃப் என்பவர் 1574 ஆம் ஆண்டில் எசுப்பானியர்களுக்கு எதிராக நகரத்தை பாதுகாத்தார். அந்நேரத்தில் நகரில் ஏற்பட்ட பஞ்சத்தால் பலர் இறந்தனர். 1807 ஆம் ஆண்டில் துப்பாக்கியால் நிரப்பப்பட்ட ஒரு கப்பல் தற்செயலாக வெடித்ததால் பூங்காவிலும் நகரிலும் பெருமளவிலான சேதம் ஏற்பட்டது.
பிரபலமான கட்டிடங்கள்
17 ஆம் ஆண்டின் இறுதியில் இருந்து 19 ஆம் நூற்றாண்டின் நடுப்பகுதி வரை பொருளாதார வீழ்ச்சி ஏற்பட்டதால், 16 மற்றும் 17 ஆம் நூற்றாண்டு நகர மையத்தின் பெரும்பகுதி இன்னும் அப்படியே உள்ளது. இது நெதர்லாந்தில் 17 ஆம் நூற்றாண்டின் இரண்டாவது பெரிய நகர மையமாகும். நெதர்லாந்தின் மிகப்பெரிய நகர மையம் ஆம்ஸ்டர்டாம் ஆகும்.
மையத்தில் உள்ள நூறு கட்டிடங்கள் கவிதைகளால் அலங்கரிக்கப்பட்டுள்ளன. 1992 ஆம் ஆண்டு முதல் சுவர் கவிதை திட்டத்தின் ஒரு பகுதி செயலில் உள்ளது. இன்னும் நடைப்பெறுகின்றது.
பல்கலைக்கழக கட்டிடங்கள்
நகர மையத்தில் லைடன் பல்கலைக்கழகத்தால் பயன்பாட்டில் ஏராளமான கட்டிடங்கள் உள்ளன. 16 ஆம் நூற்றாண்டின் அகாதமி கட்டிடம் கான்வென்ட்டில் அமைந்துள்ளது. பல்கலைக்கழகத்துடன் இணைக்கப்பட்ட நிறுவனங்களில் கிழக்கு இந்திய மொழிகள், இனவியல் மற்றும் புவியியல் ஆகியவற்றிற்கான தேசிய நிறுவனம், 1587 இல் நிறுவப்பட்ட தாவரவியல் பூங்காக்கள் ஆய்வகம் (1860), பழங்கால அருங்காட்சியகம் ( ரிஜக்ஸ்முசியம் வான் ஓடெடன் ) மற்றும் இனவியல் அருங்காட்சியகம் என்பன அடங்கும். லைடன் பல்கலைக்கழக நூலகத்தில் பல சிறப்புத் தொகுப்புகளும் குறிப்பிடத்தக்கவையாக திகழ்கின்றன. அவற்றில் டச்சு இலக்கிய சங்கம் (1766) மற்றும் வார்ப்புகள் மற்றும் வேலைப்பாடுகளின் தொகுப்புகள் ஆகும். பல்கலைக்கழகம் அறிவியல் துறைகளுக்கு இடமளிக்கும் வகையில் நகரின் புறநகரில் லைடன் பயோ சயின்ஸ் பூங்கா கட்டப்படுள்ளது.
வெளி இணைப்புகள்
அதிகாரப்பூர்வ இணையத்தளம்
மூலம்
Lourens, Piet; Lucassen, Jan (1997). Inwonertallen van Nederlandse steden ca. 1300–1800. Amsterdam: NEHA. ISBN 9057420082.
பகுப்பு:நெதர்லாந்தின் நகரங்கள்
சைரஸ் மிஸ்ட்ரி
சைரஸ் பாலோன்ஜி மிஸ்ட்ரி  (Cyrus Pallonji Mistry, 4 சூலை 1968 – 4 செப்டம்பர் 2022) அயர்லாந்தின் வணிகர் பாலோன்ஜி மிஸ்ட்ரியின் கடைசி மகனாவார். டாட்டா குழுமம் நிறுவனத்தின் துணைத்தலைவராகவும் தலைவராகக் கூடியவராகவும் நவம்பர் 23, 2011 அன்று நியமிக்கப்பட்டார். இந்த நிறுவனத்தை இந்தியரல்லாதோர் ஒருவர் இவ்வாறு தலைமையேற்க விருப்பது முதல் முறையாகும். . மிஸ்ட்ரி ரத்தன் டாட்டாவின் கீழ் துணைத்தலைவராக ஓராண்டுக் காலம் பணிபுரிந்தபின் திசம்பர் 2012 முதல் தலைவராகப் பொறுப்பேற்றார். இம்பீரியல் கல்லூரி, லண்டனிலிருந்து குடிசார் பொறியியலில் பட்டம்பெற்ற பின்னர் லண்டன் வணிகப் பள்ளியில் வணிக மேலாண்மையில் முதுகலை அறிவியல் பட்டம் பெற்றுள்ளார். டாட்டா சன்ஸ் நிறுவனத்தைத் தவிர சபூர்ஜி பாலோன்ஜி அண்ட் கோ, போர்ப்ஸ் கோகக், அஃப்கான்ஸ் இன்ஃப்ராஸ்ட்ரக்சர், யுனைடெட் மோட்டார்ஸ் போன்ற நிறுவனங்களின் மேலாண்மைக் குழுக்களில் இயக்குனராக இருந்தார்.
மிஸ்ட்ரி 2022 செப்டம்பர் 4 இல் சாலை விபத்தொன்றில் சிக்கி உயிரிழந்தார்.
பதவி நீக்கம்
2012 இறுதியில் டாட்டா குழுமத்தின் தலைவராக ரத்தன் டாடாவிற்கு அடுத்துப் பதவி ஏற்றார். 2016 ஆம் ஆண்டு அக்டோபர் திங்கள் 24 அன்று அப்பதவியிலிருந்து அதிரடியாக நீக்கப்பட்டார். இந்தியக் குழுமங்களின் இடையில் இந்நிகழ்வு பெரும் அதிர்வை உண்டாக்கியது.
மேற்கோள்கள்
பகுப்பு:அயர்லாந்து நபர்கள் பகுப்பு:இந்தியத் தொழிலதிபர்கள் பகுப்பு:டாட்டா குழும நபர்கள் பகுப்பு:1966 பிறப்புகள் பகுப்பு:2022 இறப்புகள்
புண்ணியமூர்த்தி சத்தியமூர்த்தி
right|thumb|250px|புண்ணியமூர்த்தி சத்தியமூர்த்தி புண்ணியமூர்த்தி சத்தியமூர்த்தி (அக்டோபர் 30, 1972 - பெப்ரவரி 12, 2009) புலம்பெயர் வாழ் தமிழ் மக்களால் நன்கு அறியப்பட்ட வன்னியைச் சேர்ந்த அரசியல் ஆய்வாளரும் ஊடகவியலாளரும் ஆவார். இவர் முல்லைத்தீவு மாவட்டத்தில் உள்ள தேவிபுரத்தில் இலங்கைப் படையினரின் எறிகணைத் தாக்குதலில் படுகாயமுற்று இறந்தார்.
வாழ்க்கைக் குறிப்பு
அத்துடன், ஊடகத்துறையில் 1990-களில் ஈடுபடத் தொடங்கிய இவர், தொடக்க காலத்தில் புலிகளின் குரலில் நிகழ்ச்சி எழுதுதல் மற்றும் "வெளிச்சம்" சஞ்சிகை உள்ளிட்ட அச்சு ஊடகங்களில் கவிதைகள், சிறுகதைகளை எழுதி வந்தார். 1990-களின் பிற்பகுதியில் அரசியல் மற்றும் படைத்துறை ஊடகப்பணியில் ஈடுபட்டார்.
ஈழநாதத்தில் படைத்துறை பத்தியை எழுதி வந்த இவர், ஈழநாடு பத்திரிகையில் ஊடகவியலாளராக செயற்பட்டு அரசியல் படைத்துறை ஆய்வுகளையும் எழுதி வந்தார்.
ஓயாத அலைகள்-3 நடவடிக்கையில் மீட்கப்பட்ட நிலப்பகுதிகளின் பதிவுகளை இவர் திறம்பட செய்தார். தொடர்ந்து, 2003 ஆம் ஆண்டு தொடக்கம் தாயகத்தில் இருந்து ஈழத்து நிலைமைகளை புலம்பெயர் ஊடகங்களுக்கு தொலைக்காட்சிகள், மற்றும் வானொலிகள் வழியாகவும் அச்சு ஊடகங்கள் வழியாகவும் இணைய ஊடகங்கள் வழியாகவும் வெளியிட்டு வந்தார்.
நாட்டுப்பற்றாளர் விருது
படையினரின் எறிகணைத் தாக்குதலில் படுகொலை செய்யப்பட்ட ஊடகவியலாளர் புண்ணியமூர்த்தி சத்தியமூர்த்திக்கு நாட்டுப்பற்றாளர் விருது வழங்கி விடுதலைப் புலிகள் மதிப்பளித்தனர்.
வெளி இணைப்புகள்
பகுப்பு:இலங்கைப் பத்திரிகையாளர் பகுப்பு:இலங்கைத் தமிழ் ஊடகவியலாளர்கள் பகுப்பு:1972 பிறப்புகள் பகுப்பு:2009 இறப்புகள் பகுப்பு:கொலை செய்யப்பட்ட இலங்கையின் ஊடகவியலாளர்கள் பகுப்பு:இலங்கையில் தனிநபர் தமிழர் படுகொலைகள் பகுப்பு:இலங்கை இராணுவத்தினரின் படுகொலைகள் பகுப்பு:பொலன்னறுவை மாவட்ட நபர்கள்
அனபர்த்தி சட்டமன்றத் தொகுதி
அனபர்த்தி சட்டமன்றத் தொகுதி (Anaparthy Assembly constituency) என்பது இந்தியாவின் ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள மாநில சட்டமன்ற தொகுதியாகும். இது இராஜநகரம், ராஜமன்றி நகரம், ராஜமன்றி கிராமம், கோவூர், நிடதவோலு மற்றும் கோபாலபுரம் சட்டமன்றத் தொகுதிகளுடன் ராஜமன்றி மக்களவைத் தொகுதியின் ஏழு சட்டமன்றத் தொகுதிகளுள் ஒன்றாகும். மருத்துவர் சதி சூர்யநாராயண ரெட்டி, 2019ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ஒய். எஸ். ஆர். காங்கிரஸ் கட்சியின் சார்பில் இத்தொகுதியில் போட்டியிட்டு வெற்றி பெற்று சட்டமன்ற உறுப்பினராக ஆனார். 2019ஆம் ஆண்டில், இத்தொகுதியில் மொத்தம் 213,472 வாக்காளர்கள் இருந்தனர்.
மண்டலங்கள்
சட்டமன்றத் தொகுதியை உருவாக்கும் நான்கு மண்டலங்கள்:
மேற்கோள்கள்
பகுப்பு:ஆந்திரப் பிரதேச சட்டமன்றத் தொகுதிகள்
காகபுருடர் குறள்
காகபுருடர் குறள் என்னும் நூல் 16ஆம் நூற்றாண்டில் வாழ்ந்த காகபுருடர் என்பவரால் இயற்றப்பட்ட சிறு நூல். இதில் 16 குறள் வெண்பாக்கள் மட்டுமே உள்ளன. இதில் சிவராச யோகம், வாசிமுனி மைந்தன் முதலான செய்திகள் உள்ளன.
கருவிநூல்
பகுப்பு:16 ஆம் நூற்றாண்டுத் தமிழ் நூல்கள் பகுப்பு:வெண்பா
ஈரானில் சுற்றுலா
ஈரானில் சுற்றுலா (Tourism in Iran) 2019 ஆம் ஆண்டு நிலவரப்படி வெளிநாட்டிலிருந்து 8-9 மில்லியன் சுற்றுலாப் பயணிகள் ஈரானுக்கு வருகை தருகின்றனர். ஈரானில் சுற்றுலா வேறுபட்டது, இது அல்போர்சு மற்றும் ஜாக்ரோசு மலைகளில் நடைபயணம் மற்றும் பனிச்சறுக்கு, பாரசீக வளைகுடா மற்றும் காசுப்பியன் கடலின் கடற்கரை விடுமுறைகள் வரை பல நடவடிக்கைகளை வழங்குகிறது. ஈரானிய அரசாங்கம் நாட்டின் பல்வேறு இடங்களுக்கு சுற்றுலாப் பயணிகளை ஈர்ப்பதற்கான ஒருங்கிணைந்த முயற்சிகளை மேற்கொண்டுள்ளது. மேலும், சமீபத்திய ஆண்டுகளில் வருகை அதிகரித்துள்ளது.
பின்னணி
1979 ஆம் ஆண்டு ஈரானியப் புரட்சிக்கு முன்னர், சுற்றுலா அதன் குறிப்பிடத்தக்க ஈர்ப்புகளுக்காக ஈரானுக்குச் செல்லும் கணிசமான எண்ணிக்கையிலான பார்வையாளர்களால் வகைப்படுத்தப்பட்டது. இதில் கலாச்சார சிறப்பம்சங்கள் மற்றும் பலவிதமான மற்றும் அழகான நிலப்பரப்பு ஆகியவை பொருத்தமானவை.
புரட்சிக்குப் பின்னர், ஈரானுக்கு வந்து செல்லும் வெளிநாட்டு பார்வையாளர்களில் பெரும்பாலோர் மத யாத்ரீகர்கள் மற்றும் வணிகர்கள் ஆவர். ஈரானில் பல சியா ஆலயங்கள் உள்ளன. மசுகதுவில் இமாம் ரெசா ஆலயம் மற்றும் கும்மில் உள்ள பாத்திமா அல் மசூமா ஆலயம் ஆகிய இரண்டும் முக்கிய இடங்களாகும். ஒவ்வொரு ஆண்டும் ஈரான் மற்றும் பிற சியா நாடுகளில் இருந்து இலட்சக் கணக்கான யாத்ரீகர்கள் இந்த புனித இடங்களுக்கு வருகிறார்கள். அதிகாரப்பூர்வ புள்ளிவிவரங்கள் ஈரானுக்கு வணிகத்திற்காக பயணிப்பவர்களுக்கும் மகிழ்ச்சிற்காக வருபவர்களுக்கும் இடையில் வேறுபாடு காட்டவில்லை, மேலும் பல புலம்பெயர்ந்த ஈரானியர்களும் ஈரானில் உள்ள தங்கள் குடும்பங்களை சந்திக்க திரும்பி வருவது அல்லது மசுகது, கோம் மற்றும் பிற இடங்களுக்கு அருகிலுள்ள புனித சியா தளங்களுக்கு யாத்திரை மேற்கொள்வதும் இதில் அடங்கும்.
1980 களில் ஈரான்-ஈராக் போரின்போது சுற்றுலா வியத்தகு முறையில் குறைந்தது.
2010 கணக்கின்படி ஈரானில் உள்நாட்டு சுற்றுலா உலகின் மிகப்பெரிய ஒன்றாகும்.
2013 ஆம் ஆண்டில், ஈரானில் வெளிநாட்டு சுற்றுலாப் பயணிகளின் எண்ணிக்கை 4.76 மில்லியனை எட்டியது, இது தேசிய பொருளாதாரத்திற்கு 2 பில்லியன் அமெரிக்க டாலருக்கும் அதிகமாக பங்களித்தது. 2012 ஆம் ஆண்டின் தொடக்கத்திலிருந்து ஈரானிய ரியாலின் வலுவான மதிப்புக் குறைப்பு ஈரானில் சுற்றுலாவுக்கு சாதகமான ஒரு அங்கமாக இருந்து வருகிறது. 2014-2015 நிதியாண்டில் ஐந்து மில்லியனுக்கும் அதிகமான சுற்றுலாப் பயணிகள் ஈரானுக்கு வந்துள்ளனர். இது ஆண்டுக்கு நான்கு சதவீதம் அதிகம். உலக சுற்றுலா மற்றும் சுற்றுலா சபை 2015 இல் வெளியிட்ட ஒரு அறிக்கையின்படி, அதன் சுற்றுலாத் துறையின் அளவு 1,285,500 பேருக்கு வேலைவாய்ப்புகளை உருவாக்கும் திறன் மற்றும் 2025 ஆம் ஆண்டில் 1,913,000 வேலைகளுக்கு 4.1% உயர்ந்துள்ளது. 2014 ஆம் ஆண்டின் அறிக்கையின் அடிப்படையில், பயண மற்றும் சுற்றுலா 413,000 வேலைகளை நேரடியாக ஆதரித்தது (மொத்த வேலைவாய்ப்பில் 1.8%). இது 2015 ஆம் ஆண்டில் 4.4% ஆக உயரும் என்றும் 2025 ஆம் ஆண்டில் 656,000 வேலைகளுக்கு (மொத்த வேலைவாய்ப்பில் 2.2%) 4.3% உயரும் என்றும் எதிர்பார்க்கப்பட்டது. வலது|thumb|350x350px| கிஷ் தீவு வலது|thumb|250x250px| சாபுரி மாளிகை, [[சீராசு]] வலது|thumb|250x250px| கோலத்தான் அரண்மனை, [[தெகுரான்]] thumb|196x196px| [[சைரசு|சைரசின் கல்லறை யுனெஸ்கோவின் உலக பாரம்பரிய தளமான இது பசர்கடேயில் உள்ளது. யுனெஸ்கோ உலக பாரம்பரிய பட்டியலில் பொறிக்கப்பட்ட 22 வரலாற்று இடங்களை ஈரான் கொண்டுள்ளது.]] வலது|thumb|250x250px| [[தெகுரான்|தெகுரானுக்கு அருகிலுள்ள பனியால் செய்யப்பட்ட விடுதி]] thumb|250x250px| தமவாந்த் மலையிலுள்ள அமோல்
வெளி இணைப்புகள்
பகுப்பு:சுற்றுலா பகுப்பு:சுற்றுலாத் தலங்கள்
சீனா தண்ணீர் பாம்பு
பகுப்பு:பாம்புகள் சீன தண்ணீர் பாம்பு (Chinese water snake), சீன மென்மையான தண்ணீர் பாம்பு, சீன சேற்று பாம்பு அல்லது சீன நெல் வயல் பாம்பு (என்கைடிரிசு சைனென்சிசு அல்லது மைரோபிசு சைனென்சிசு) மென்மையான நச்சுத் தன்மையுடைய பின்புற நச்சுப்பல்லுடைய ஆசியாவில் மட்டுமே காணப்படும் பாம்பு ஆகும்.
வாழ்விடம்
பொதுவான பெயர் குறிப்பிடுவது போல, சீன தண்ணீர் பாம்பு நீர் வாழ் உயிரினமாகும். இது மீன் குளங்கள் மற்றும் நெல் வயல் போன்ற மனிதனால் மாற்றப்பட்ட நீர் சூழல்களில் காணப்படும்.
பாதுகாப்பு நிலை
என்கைடிரிசு சைனென்சிசு பொதுவானதாகக் கருதப்படுகிறது. இது தைவானில் குறைந்த எண்ணிக்கையில் காணப்படுவதால் பாதுகாக்கப்படுகிறது.
விளக்கம்
என்கைடிரிசு சைனென்சிசு என்பது 80 cm மொத்த நீளமுடைய (வால் உட்பட) ஒரு சிறிய பாம்பு ஆகும்.
உணவு
சீன நீர்ப் பாம்பு பொதுவாக மீன் மற்றும் நீல நீர் வாழ்வனவற்றை உண்ணுகிறது.
வணிக பயன்பாடு
என்கைடிரிசு சைனென்சிசு உணவு மற்றும் தோல்களுக்காக அதிக அளவி பிடிக்கப்படுகிறது. ஆனால் இது மக்களை அச்சுறுத்துவதாகக் கருதப்படவில்லை.
மருத்துவ பயன்பாடு
என்கைடிரிசு சைனென்சிசு நாட்டுப்புற மருத்துவத்தில் பயன்படுத்தப்படுகிறது. இது பொதுவாகச் சீன பாம்பு எண்ணெய் உற்பத்தியில் பயன்படுத்தப்படுகிறது. காய்ச்சல், மூட்டு வலி, தலைவலி போன்ற வியாதிகளுக்கான சிகிச்சையில் இது பயன்படுகிறது.
பருத்திவிளை சுடலைமாடசாமி கோயில்
பருத்திவிளை சுடலைமாடசாமி கோயில் தமிழ்நாட்டில் கன்னியாகுமரி மாவட்டம், பருத்திவிளை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்